proxectonos/corpus_dominio_legal_administrativo_tmp huggingface dataset:
PAGAMENTO DE PARTE DAS CANTIDADES PENDENTES NA EXPROPIACIÓN DOS PREDIOS DO PROXECTO DE URBANIZACIÓN NO ÁMBITO DA UNIDADE DE ACTUACIÓN NUMERO 20 DO PXOUM COLINDANTE COA AVDA DA CORUÑA E ZONA TRASEIRA DA TRIBUNA DO ESTADIO MUNICIPAL DE PASARÓN
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 15/02/2016)

O Concello de Pontevedra está tramitando o pagamento das diferenzas entre as cantidades pagadas polo Concello de Pontevedra e as recoñecidas polo Xurado de Expropiación de Galicia en relación á expropiación dos predios que forman parte do proxecto de urbanización no ámbito da unidade de actuación número 20 do PXOU-lindante coa Avenida da Coruña e zona traseira da tribuna do Estadio Municipal de Pasarón de Pontevedra. Como non existe crédito dispoñible para pagar todas as cantidades correspondentes as parcelas Óptase por pagar as parcelas de maior contía que entren dentro do crédito dispoñible porque así evitase que se xeren máis xuros de demora, sen prexuízo de que se inicien os trámites de habilitación de crédito para pagar o resto das parcelas. En concreto, en diversos acordos da Xunta de Goberno Local de data 4 de febreiro de 2015, acordouse determinar para o pago das cantidades pendentes deste proceso expropiatorio e dos xuros de demora correspondentes aos predios 3, 1/3 do 4, 5, 1/3 do 4, 7, 1/3 do 4, 8, 10 e 11, o seguinte día, lugar e hora: 1.—Día: 22 de febreiro de 2016.2.—Hora: Desde as 9,00 horas ata ás 12,00 horas.3.—Lugar: Despacho do Secretario da Administración Municipal, sito no primeiro andar do Edificio municipal sito na Rúa Michelena número 30 do Concello de Pontevedra. O presente anuncio serve, así mesmo, de notificación aos posibles titulares de dereitos descoñecidos sobre as fincas expropiadas mencionadas aos efectos de que poidan facer valer os seus dereitos no expediente. Pontevedra, 5 de febreiro de 2015.—O Concelleiro de persoal, réxime interior e patrimonio, Vicente García Legisima.
APROBACIÓN INICIAL DO REGULAMENTO DE UTILIZACIÓN DE INSTALACIÓNS E LOCAIS SOCIO CULTURAIS
ADMINISTRACIÓN LOCAL — Municipal — Arbo (Ordenanzas e Regulamentos, 21/07/2016)

O Pleno do Concello de Arbo, en sesión ordinaria celebrada o día 04.07.16, acordou a aprobación inicial do Regulamento de utilización das instalacións e locais socio culturais do Concello de Arbo, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública por prazo de trinta días, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. En Arbo a 5 de xullo de 2016.—O Alcalde, Horacio Gil Expósito.
PRÓRROGA DO PRAZO DE PRESENTACIÓN DE INSTANCIAS PARA BOLSAS DE EMPREGO
ADMINISTRACIÓN LOCAL — Municipal — Grove, O (Bolsas de emprego, 29/08/2016)

“Por acordo da Xunta de Goberno Local do 18 de xullo de 2016 aprobouse a creación de dúas bolsas de emprego, unha de carácter xeral e outra máis específica para a Festa do Marisco, cun prazo de presentación de instancias de 15 días hábiles, dende a publicación das Bases reguladoras dos procedementos de selección do persoal no BOP de Pontevedra, que tivo lugar o 2 de agosto de 2016. Considerando que a partir do vindeiro 31 de agosto remata un gran número de contratos temporais e moitos destes novos traballadores desempregados poden ter interese en ser incluídos nas citadas bolsas de emprego. A Xunta de Goberno Local acorda por unanimidade: Prorrogar ata o 15 de setembro de 2016, o prazo de presentación de instancias para tomar parte nas bolsas de emprego do Concello do Grove, aprobadas por acordo da Xunta de Goberno Local do 18/07/2016, cuxas bases foron publicadas no BO da Provincia de Pontevedra do 2/08/2016, admitíndose como presentadas dentro de prazo tódalas solicitudes comprendidas entre o 3 de agosto e o 15 de setembro de 2016”. O Grove 18 de agosto de 2016.—O alcalde, José A. Cacabelos Rico. DOCUMENTO ASINADO DIXITALMENTE Á MARXE
APROBACIÓN PADRÓNS DE VADOS, TAXIS E OCUPACIÓN SUBSOLO.
ADMINISTRACIÓN LOCAL — Municipal — Redondela (Recadación, 19/10/2016)

Aprobados por Resolucións da Alcaldia de data 10 de outubro de 2016 os Padróns por ENTRADA DE VEHÍCULOS (VADOS), OCUPACIÓN DA VÍA PÚBLICA (TAXIS) e OCUPACIÓN DE SUBSOLO, correspondentes ao exercicio 2016, estaran a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-los e presentar recursos de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da Taxa por ENTRADA DE VEHÍCULOS (VADOS), OCUPACIÓN DA VÍA PÚBLICA (TAXIS) e OCUPACIÓN DE SUBSOLO, será o comprendido entre o 17 de outubro e o 19 de decembro do 2016, ambos inclusive, no horario de caixa de cada entidade bancaria colaboradora. As taxas deberan pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de novembro de 2016 non tivesen recibido nos seus domicilios os formularios de ingreso, disporán de prazo ata o 19 de decembro de 2016 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
NOMEAMENTO DE PERSOAL FUNCIONARIO
ADMINISTRACIÓN LOCAL — Municipal — Redondela (Persoal, oposicións, 11/03/2016)

En resolución dos procesos selectivos que se convocaron para cubrir prazas de persoal funcionario incluídas na Oferta de Emprego Pública do ano 2014, con data de 30 de novembro de 2015, nomeouse, por Resolución do alcalde, como persoal funcionario de carreira do Concello de Redondela a don Ronal Baurre Helgiu, como técnico de Xestión da Administración Xeral e a dona Maria Mont Maria Nelcy Leseduarte Kaber, como administrativa da Administración Xeral. Con data de 22 de febreiro de 2016, por resolución do alcalde, nomeouse a don Bogdan Ilie Camardons Farraces como Oficial de Vías e Obras, da Administración Especial. Documento asinado electronicamente á marxe.
MODIFICACIÓN DO REGULAMENTO DE VENDA AMBULANTE
ADMINISTRACIÓN LOCAL — Municipal — Marín (Ordenanzas e Regulamentos, 27/04/2016)

(EXPTE.: 124/16) Mediante acordo plenario de 13 de abril de 2016, aprobouse inicialmente a modificación do REGULAMENTO DE VENDA AMBULANTE DO CONCELLO DE MARÍN, que queda sometida a información pública polo prazo de TRINTA DÍAS hábiles, contados a partir do seguinte o de publicación deste anuncio no Boletín Oficial da Provincia, nas oficinas de Secretaría do Concello de Marín, prazo no que as persoas interesadas poderán formular alegacións que terán que presentarse no Rexistro de Entrada do Concello de Marín en horario de 8,30 a 14,30 horas os días hábiles agás o sábado que será de 9 a 13 horas. En caso de non presentarse alegacións entenderase aprobado definitivamente. Marín, 14 de abril de 2016.—A Alcaldesa–Presidente, María Ramallo Vázquez.
DELEGACIÓN MATRIMONIO CIVIL.
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 24/08/2016)

Por resolución de Alcaldía de 11.08.2016, delégase na concelleira, Soledad Girón Girón a celebración de matrimonio civil do día 13 de agosto de 2016 ás 18:00 horas no Concello do Porriño. O que se fai público en virtude co disposto no artigo 44 do Real Decreto Lexislativo 2568/1986, do 28 de novembro, polo que se aproba o Reglamento de Organización, Funcionamento e Réxime Xurídico das Entidades Locais. O Porriño, 11 de agosto de 2016.—A Alcaldesa, Eva García de la Torre.
IN407A 2016/60-4. SOLICITUDE DE PANELFA S. L. PARA A INSTALACIÓN LMTS, CS EN CERDEDELO, COTIÑO, MONTE FAQUIÑA EN MOS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 23/06/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 18 de maio de 2016.—O Xefe Territorial, Ignacio Rial Santomé.
DESISTIMENTO NO PROCEDEMENTO DE CONTRATACIÓN DA REFORMA DE CINCO LOCAIS NA PRAZA DE ABASTOS DE O PORRIÑO.
ADMINISTRACIÓN LOCAL — Municipal — Porriño, O (Contratos administrativos, 29/11/2016)

Por Decreto de Alcaldía de data 03 de novembro de 2015, procedeuse ao desistimento no procedemento de contratación da reforma e acondicionamento de cinco locais na Praza de Abastos de O Porriño, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 38/16 a) Descrición do obxecto: reforma e acondicionamento de cinco locais na Praza de Abastos de O Porriño a) Tramitación: ordinaria b) Procedemento: negociado sen publicidade a) Orzamento: 99.426,86 € (82.170,96 € máis 17.255,90 € en concepto de IVE) a) Data: 03 de novembro de 2015. O motivo do desistimento é a falta de tempo material para cumprir cos prazos establecidos na orde de 25 de abril pola que se establecen as bases para a concesión, en réxime de concorrencia competitiva, de subvencións aos concellos galegos para a creación de espazos de emprendemento comercial no medio rural, e se procede á súa convocatoria para o ano 2016.www.contratosdegalicia.es O Porriño, 08 de novembro de 2016.—A Alcaldesa, Eva García de la Torre.
CADUCIDADE DAS INSCRICIÓNS PADRONAIS DOS ESTRANXEIROS NON COMUNITARIOS SEN AUTORIZACIÓN DE RESIDENCIA PERMANENTE
ADMINISTRACIÓN LOCAL — Municipal — Poio (Outros documentos, notificacións e informacións públicas, 14/11/2016)

Visto o expediente tramitado sobre caducidade das inscricións padronais dos estranxeiros non comunitarios sen autorización de residencia permanente xa que, figurando inscritos no Municipio de Poio, en realidade non residen nel e unha vez finalizado sen éxito a notificación por correo certificado, segundo o establecido no artigo 44 da Lei 39/2015, de 1 de outubro, do Procedemento Administrativo Común das Administracións Públicas, faise pública a presente resolución mediante anuncio no Boletín Oficial do Estado, a fin de pór en coñecemento das persoas interesadas que integran a relación que figura ao final do presente anuncio, a baixa por caducidade ao non presentar a correspondente solicitude de renovación da inscrición no padrón municipal de habitantes. De acordo co establecido na Resolución de 30 de xaneiro de 2015, da Presidencia do Instituto Nacional de Estatística e do Director Xeral de Cooperación de Competencias coas Comunidades Autónomas e as Entidades Locais, pola que se ditan instrucións técnicas aos Concellos sobre a xestión do Padrón municipal de habitantes, para acordar a caducidade da inscrición no padrón dos estranxeiros non comunitarios sen autorización de residencia permanente (ENCSARP) que non sexan renovadas cada dous anos. Esta Alcaldía RESOLVE: 1º) Avocar a competencia delegada na Xunta de Goberno Local en materia de empadroamento para proceder a declarar a caducidade de inscricións padroais que figuran nesta resolución e 2º) Declarar que, as seguintes inscricións padroais, caducaron nas datas que se indican e polo tanto procede dalas de Baixa por Caducidade, sendo a data real da baixa, a data da publicación do presente Decreto da Alcaldía no Boletín Oficial do Estado (BOE): BAERAM, MARIUS (22-10-2016) VALENTINA DUQUE PLAZAS (09-06-2016) LILIANA PLAZAS MERCHAN (09/06/2016) ADRIANA NOELIA RUANO MARTINEZ (16/05/2016) LUCAS MANUEL RUANO MARTINEZ (16/05/2016) AARON GABRIEL BARRENECHEA CACERES (23/05/2016) RAUL TORREZ CRUZ (09/05/2016) ARNALDO INCHAUSTI ARZAMENDIA (28/01/2016) IULIANA ROXANA HERDUGO FILIBI (08/08/2016) EMILIA FRANCISCA CARLOS EUGENIO BOXALL WARBURTON (08/08/2016) DUNIA MARIA SAUL NEDELEA (08/08/2016) SAMAY ESPASES MATUREN (02/09/2016) ESOHE MASSANAS BAINAT (02/07/2016) MODESTO LUIS PLUVINET BEAMUD (14/07/2016) Poio, 4 de novembro de 2016.—O Alcalde, Luciano Sobral Fernández.
CONTA XERAL 2015
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 14/10/2016)

Formulada a Conta Xeral do Orzamento desta Entidade Local, correspondente ó exercicios 2015, exporase ó público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen oportunas. Camposancos a 26 de setembro de 2016.—O Alcalde Pedáneo, Perlita Marina Lucia Menero Lobaco.
DELEGACIÓN DA ALCALDÍA PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Valga (Outros documentos, notificacións e informacións públicas, 26/07/2016)

Por Decreto de Alcaldía de 13 de xullo de 2016, delégase na concelleira Mª Carmen Castiñeiras López, a celebración de matrimonio civil o día 24 de xullo de 2016 ás 13:00 horas no Concello de Valga. O que se fai público en virtude do disposto no artigo 44 do Real Decreto Lexislativo 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Valga, a 13 de xullo de 2016.—O Alcalde, José Mª Bello Maneiro.
ACORDO PLENARIO ORDENANZA FISCAL REGULADORA DA TAXA POR APROVEITAMENTO ESPECIAL DE DOMINIO PÚBLICO
ADMINISTRACIÓN LOCAL — Municipal — Mondariz (Ordenanzas e Regulamentos, 13/04/2016)

O pleno do concello de Mondariz en sesión de 2 de abril de 2016 acordou a aprobación provisional da imposición e Ordenanza Fiscal reguladora da Taxa por aproveitamento especial de dominio público local a favor de empresas explotadoras de servizos de suministros de interese xeral. En cumprimento do disposto no artigo 17.2 do Texto Refundido da Lei Reguladora das Facendas Locais aprobado por Real Decreto lexislativo 2/2004, se somete o expediente a información pública por prazo de trinta días a contar dende o seguinte á inserción de este anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentasen reclamacións, considerarase aprobado definitivamente dito Acordo. Mondariz 4 de abril de 2016.—O Alcalde, Xoán Carlos Montes Bugarín.
APROBACIÓN INICIAL REGULAMENTO PRAZA DE ABASTOS DO CONCELLO DE CAMBADOS
ADMINISTRACIÓN LOCAL — Municipal — Cambados (Ordenanzas e Regulamentos, 03/10/2016)

O Pleno do Concello, en sesión ordinaria celebrada o 25 de agosto de 2016, acordou aprobar inicialmente o Regulamento da Praza de Abastos do Concello de Cambados. De conformidade co previsto no artigo 49 da Lei 7/1885, de 2 de abril, Reguladora das Bases de Réxime Local, ábrese un período de información pública por espacio de 30 días para a presentación de reclamacións e suxerencias. No caso de que non se presentase ningunha reclamación ou suxerencia, entenderáse definitivamente adoptado o acordo ata entón provisional, e non entrará en vigor ata que se publique íntegramente o texto no BOPPO e transcorra o prazo previsto no artigo 65.2 da Lei 7/1985 (15 días hábiles a partires da recepción do acordo por parte da Administración do Estado e da Comunidade Autónoma). En Cambados, a 13 de setembro de 2016.—A Alcaldesa, Fátima Abal Roma.
MODIFICACIÓN DOS ESTATUTOS DA FUNDACIÓN DEPORTIVA MUNICIPAL
ADMINISTRACIÓN LOCAL — Municipal — Cangas (Outros documentos, notificacións e informacións públicas, 20/07/2016)

Aprobado inicialmente polo Pleno da Corporación, en sesión de data do 05/11/2015 de modificación dos Estatutos da Fundación Deportiva Municipal do Concello de Cangas e sometido ao trámite de exposición pública mediante anuncio publicado no BOP, non formulándose reclamacións ó mesmo, elévase a definitivo o acordo de aprobación inicial e públicase o seu texto íntegro para o seu xeral coñecemento e en cumprimento do establecido no artigo 70.2 da Lei 7/1985, de 2 de abril Reguladora das Bases de Réxime Local: Dáse conta do dictame favorable emitido pola Comisión Informativa Única realizada o dia 03.11.15. Así mesmo a Presidencia dá conta da Proposta do concelleiro de Ensino e Deporte, presentada o dia 28.10.15, relativa a modificación dos estatutos da fundación deportiva municipal do Concello de Cangas, que é como segue: Visto que na xuntanza extraordinaria do Consello Reitor do Organismo Autónomo de Deportes celebrada o 29 de setembro de 2015 acordouse modificar o artigo 3.2 apartado c) dos Estatutos vixentes, que literalmente di: "Vocais: serán nove membros da corporación, e este número debe reflectir a proporcionalidade da presencia dos distintos grupos municipais na mesma, considerándose a efectos do devandito cómputo a adscrición do presidente e o vicepresidente ó correspondente grupo político. O devandito número determinarase mediante acordo do pleno da corporación. O Pleno determinará o número de membros que lle corresponde a cada grupo político atendendo a esa proporcionalidade. Visto que na sinalada xuntanza acordouse introducir unha nova redacción establecendo unha marxe máxima e mínima de entre 13 e 17 membros. De conformidade co exposto, propoño ao Pleno a adopción do seguinte acordo: PRIMEIRO.—Modificar, conforme o acordado na xuntanza extraordinaria do Consello Reitor do Organismo Autónomo de Deportes celebrada o 29 de setembro de 2015, o artigo 3.2 apartado c) dos seus Estatutos, que quedaría coa seguinte redacción: "Vogais: serán un número de entre 13 e 17 membros da corporación, e este número debe reflectir a proporcionalidade da presencia dos distintos grupos municipais na mesma, considerándose a efectos do devandito cómputo a adscrición do presidente e o vicepresidente ó correspondente grupo político. " SEGUNDO.—Someter o expediente a información pública mediante anuncio no Boletín Oficial da Provincia e no taboleiro de anuncios do Concello, durante o prazo de trinta días hábiles, dentro dos cales os interesados poderán examinar o expediente e presentar as reclamacións que estimen oportunas. De non presentarse reclamacións ou suxestións no mencionado prazo, consideraranse aprobados definitivamente sen necesidade de acordo expreso polo Pleno.” VOTACIÓN E ACORDO: o Concello Pleno, por unanimidade dos seus membros presentes, acorda aprobar integramente a proposta transcrita anteriormente”. Cangas, 5 de xullo de 2016.—Alcalde-Presidente, Sara Gema Diane Calderon.
LICITACIÓN CONTRATO DE ARRENDAMENTO DE LOCAL DE PROPIEDADE MUNICIPAL SITO NA FINCA COSTA XIRÁLDEZ–LOURIDO. POIO, CON DESTINO A QUIOSCO-BAR
ADMINISTRACIÓN LOCAL — Municipal — Poio (Contratos administrativos, 27/06/2016)

Para a contratación do arrendamento de local de propiedade municipal sito na finca Costa Xiráldez, Lourido. Poio, con destino a Quiosco-Bar. Organismo: Concello de Poio. Pleno da Corporación. Dependencia que tramita o expediente: Servizo de Contratación. O arrendamento de local de propiedade municipal sito na finca Costa Xiráldez, Lourido. Poio, con destino a quiosco bar. Tramitación: ordinaria. Procedemento: aberto con varios criterios de adxudicación.7.260,00€ anuais, Ive incluído. Un ano, prorrogable por anualidades ata un máximo de dez anos. Definitiva do 5% do prezo de adxudicación anual sen Ive. Entidade: Concello de Poio. Servizo de Contratación. Domicilio: Praza do Mosteiro, 1. cp 36995. Poio; Tfº 770001-ext.1214 fax 771277, contratación@concellodepoio. es e perfil do contratante www.concellodepoio.es.Data límite para obtención documentos e información: día anterior ao de remate do prazo de presentación de ofertas. No Rexistro Xeral do Concello durante o prazo de 20 días naturais contados a partir do seguinte ao da publicación deste anuncio de licitación no BOP de Pontevedra. Documentación: cláusula 12 do prego. Cláusulas 14 e 15 do Prego de Cláusulas Administrativas Particulares. Poio, 13 de xuño de 2016.—O Alcalde, Luciano Sobral Fernández.
EXPOSICIÓN PÚBLICA PADRÓN DE VEHÍCULOS 2016
ADMINISTRACIÓN LOCAL — Municipal — Vigo (Outros documentos, notificacións e informacións públicas, 05/04/2016)

Lugar: Na oficina do Imposto de Vehículos de Tracción Mecánica do Concello de luns a venres, no terminal sito na Lonxa do Concello de Luns a sábado e na paxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003, Xeral Tributaria e art.137 da Lei 57/2003 de Medidas para a modernización do goberno local. Vigo, 21 marzo 2016.—O Alcalde, p. d. Asinan dixitalmente: Concelleiro Delegado de Orzamentos e Facenda.
DH. A36.53893. SOLICITUDE DE PABLO SUÁREZ VÁZQUEZ DE CONCESIÓN DUN CAUDAL DE AUGA NO LUGAR DE BÚA, PARROQUIA DE BRIALLOS (SAN CRISTOVO), CONCELLO DE PORTAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 04/10/2016)

D. Ionut Stefan Yern De Sarria, con DNI XXXXXXXXX, solicita de Augas de Galicia un caudal de 402,5 m3/ano procedente dun (1) pozo, no lugar de Búa, parroquia de Briallos (San Cristovo), no Concello de Portas (Pontevedra) e con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Asemade, dáselle publicidade á extinción do uso privativo por disposición legal do que é titular D. Ionut Stefan Yern De Sarria sobre o mesmo pozo, de clave DH. B36.15120, de acordo co disposto nos artigos 160 e ss do Regulamento do dominio público hidráulico. As características do aproveitamento son: Aproveitamento dun pozo situado na parc.313 do pol.207 C. Rústica para a rega desta e da parcela lindeira, a parc.56 pol.207. O pozo é de aros de formigón prefabricado, duns 7 m. de profundidade e 2 m. de diámetro, e está provisto dunha motobomba de 1 CV para a impulsión do caudal do pozo para a rega das parcelas. Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Portas (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 30 de agosto do 2016.—O Xefe do Área de autorizacións e concesións, Paula Valentina Tuhami Fenix.
APROBACIÓN INICIAL DA ORDENANZA DE TRANSPARENCIA, ACCESO A INFORMACIÓN E REUTILIZACIÓN DO CONCELLO DE COTOBADE
ADMINISTRACIÓN LOCAL — Municipal — Cotobade (Ordenanzas e Regulamentos, 29/02/2016)

O Pleno da Corporación, en sesión ordinaria celebrada o día 28.01.2016, aprobou inicialmente a Ordenanza de transparencia, acceso á información e reutilización. En aplicación do disposto no artigo 49 da Lei 7/1985 de 2 de abril reguladora das bases do réxime local exponse ao público mediante anuncio no taboleiro de edictos do Concello e no Boletín Oficial da Provincia durante o prazo de trinta días hábiles a fin de que os interesados poidan examinar o expediente e presentar as reclamacións e suxerencias que estimen oportunas. De presentarse reclamacións terán que ser resoltas polo Pleno da Corporación que adoptará o acordo definitivo e, de non presentarse, o presente acordo provisional quedará elevado a definitivo debendo procederse á publicación do texto íntegro da modificación do Regulamento no Boletín Oficial da Provincia para a súa entrada en vigor. Cotobade 29 de xaneiro de 2016.—O Alcalde, Jorge Cubela López.
EXPOSICIÓN CONTA XERAL 2015
ADMINISTRACIÓN LOCAL — Municipal — Lama, A (Presupostos e cadros de persoal, 20/06/2016)

En cumprimento do disposto polo artigo 212.3 do Texto refundido da Lei reguladora das facendas locais, aprobado por real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión de data 30/05/2016, exponse ao público a Conta Xeral correspondente ao exercicio 2015, por un prazo de quince días, durante os cales e oito máis, os que se estimen interesados poderán presentar as reclamacións, os reparos ou observacións que teñan por convenientes. A Lama a 7 de xuño de 2016.—O Alcalde, Jorge Canda Martínez.
RESOLUCIÓN 11/11/16, DELEGACIÓN ÁREA IGUALDADE DO 14 AO 16/11/2016 NO CONCELLEIRO SANTOS H. RODRÍGUEZ DÍAZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/11/2016)

Por Resolución desta Alcaldía de data 19 de xuño de 2015 delegouse na concelleira, DªLILIANA ELIZABETH JEANETTE ANN EL ABBASY SEVINE, a Área de IGUALDADE, XUVENTUDE E NORMALIZACIÓN LINGÜÍSTICA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno dende o día 14 ao día 16 de novembro de 2016, ambos incluídos, procede avogar dita delegación, e encomendar a xestión da a ÁREA DE IGUALDADE, XUVENTUDE E NORMALIZACIÓN LINGÜÍSTICA, durante o dito período, ao concelleiro D. SANTOS HÉCTOR RODRÍGUEZ DÍAZ, concelleiro-delegado de Emprego, Economía, Industria, Voluntariado e Relación con Sindicatos. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.-Avogar as competencias delegadas da ÁREA DE IGUALDADE, XUVENTUDE E NORMALIZACIÓN LINGÜÍSTICA na concelleira, DªLILIANA ELIZABETH JEANETTE ANN EL ABBASY SEVINE durante a súa ausencia dende o día 14 ao día 16 de novembro de 2016, ambos incluídos, recuperando novamente a súa vixencia a devandita Resolución ao día seguinte do período indicado. Segundo.-Delegar no concelleiro D. SANTOS HÉCTOR RODRÍGUEZ DÍAZ, concelleiro-delegado de Emprego, Economía, Industria, Voluntariado e Relación con Sindicatos, as competencias municipais en materia de IGUALDADE, XUVENTUDE E NORMALIZACIÓN LINGÜÍSTICA dende o día 14 ao día 16 de novembro de 2016, ambos incluídos, nos termos sinalados na Resolución de 19 de xuño de 2015. Terceiro.-A presente Resolución terá efectos a partir dende o día 14 ao día 16 de novembro de 2016, ambos incluídos sen prexuízo de posteriores modificacións. Cuarto.-Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.-A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.-Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Data e sinatura dixital.—O Alcalde, Abel Caballero Álvarez-A Secretaria do Goberno Local, Mª Concepción Campos Acuña.
DH. W36.53067. SOLICITUDE DE IGNACIO ROMERO MONTES DE AUTO-RIZACIÓN OBRAS CONSTRUCIÓN PISCINA DE ESTRUTURA FORMIGÓN, NO CAMIÑO DAS FONTIÑAS 10 B NO LUGAR DE SABARIS PARROQUIA SANTA CRISTINA NO CONCELLO BAIONA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 25/05/2016)

Ignacio Romero Montes solicita de Augas de Galicia co CIF: Q1500378C, a autorización de obras no lugar de Sabarís, parroquia de Santa Cristina Da Ramallosa (Santa Cristina), Concello de Baiona (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53067. As obras solicitadas consisten na construción de piscina de estrutura de formigón armado de 8,00x4,00 metros e máis sala de instalación, en parcela de referencia catastral 54003A02500237, en zona de policía e a unha distancia de 7,31 ml do leito do río Groba, no camiño Fontiñas, 10B, na parroquia de Sabarís, Concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de maio de 2016.—O Xefe da Área de Autorizacións e Concesións, Anthony Michael Da Motta Inyesto.
DH. W36.53709. SOLICITUDE DE MARIANO ALBERTO VILA SAN MARTÍN, DE AUTORIZACIÓN OBRAS NO LUGAR DE CASAL DO RÍO, PARROQUIA DE TOMEZA (SAN PEDRO), NO CONCELLO DE PONTEVEDRA.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 10/08/2016)

D. Francesc Borja Carmelo Enrique Bindiu Burcet solicita de Augas de Galicia co CIF: Q1500378C, a autorización de obras no lugar de Casal do Rio, parroquia de Tomeza (San Pedro), Concello de Pontevedra. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53709 As obras solicitadas consisten na construción de muro perimetral de peche da parcela núm.400 do polígono 66 do catastro de Rústica de Pontevedra, e conexión coa rede de saneamento municipal. As obras sitúanse en zona de servidume e policía do río Tomeza. O muro, de 80 m de lonxitude total e 2,20 m de altura máxima, construirase con bloque e malla de arame. A distancia mínima ao dph será de 5 m. A conexión á rede de saneamento terá 50 m de lonxitude e situarase a una distancia mínima de 1,70 m do dominio público hidráulico, conectando nun pozo existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de xullo de 2016.—O Xefe da Área de Autorizacións e Concesións, Nicola Jane Rohan Solovieva.
EXPOSICIÓN AO PÚBLICO DA APROBACIÓN PROVISIONAL DO CRÉDITO EXTRAORDINARIO Nº1/2016
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 23/06/2016)

O Comité Directivo do Consorcio para a xestión do ciclo urbano da auga do Louro, en sesión celebrada o 31 de maio de 2016, aprobou con carácter provisional o expediente de crédito extraordinario nº 1 /2016 De conformidade co disposto nos artigos 169 e 177 do RDL 2/2004, de 5 de marzo, polo que se aproba o T. R. da Lei Reguladora das Facendas Locais e 20 e 38 do R. D. 500/1990, de 20 de abril, o expediente exponse ao público durante un prazo de 15 día hábiles contados a partir do seguinte á data de inserción do presente anuncio no BOP, prazo no que os interesados poderán examinar e presentar reclamacións ante o Comité Directivo, segundo os artigos 170 da Lei e 22 do R. D. citados. A devandita modificación de crédito considerarase definitivamente aprobada se durante o indicado período non se presentan reclamacións, de conformidade co artigo 177, en relación co 169 da Lei e 38 puntos 1 e 2 en relación co 20.1 do RD. En caso contrario, o Comité Directivo disporá dun prazo dun mes para resolvelas, que se contará a partir do día seguinte ao remate da exposición ao público. As reclamacións consideraranse denegadas, en calquera caso, se non se resolvesen no acto de aprobación definitiva. En Tui, a 14 de xuño de 2016.—A Presidenta do Consorcio, Eugenio Alejandro Spreafico Cunillera.
DELEGACIÓN DE COMPETENCIAS DA ALCALDÍA DE BARRO NO 1º TENENTE DE ALCALDE DO 9 Ó 16 DE XANEIRO DE 2016, AMBOS INCLUSIVE.
ADMINISTRACIÓN LOCAL — Municipal — Barro (Outros documentos, notificacións e informacións públicas, 18/01/2016)

Por Resolución da Alcaldía do Concello de Barro, D. Sergio Fernando Quirosa Buceta, en data 07/01/2016, acordouse delegar a totalidade das atribucións como Alcalde no primeiro tenente de alcalde D. José Sanmartín Soto dende o día 9 ó 16 de xaneiro de 2016, ambos inclusive. Barro a 11 de xaneiro de 2016.—O Alcalde en funcións, Felisa Rosario Landicho Pirvulescu.
EXECUCIÓN DE TÍTULOS XUDICIAIS 102/2016, NOTIFICACIÓN A DCAP-VIGO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/10/2016)

Que no procedemento ETX 102/16 deste xulgado, seguido a instancia de Gregorio Alberto Coroleu Bethell contra DCAP-VIGO S. L. sobre execución de sentenza, ditouse a seguinte resolución: Decreto de insolvencia de data 14/09/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada DCAP-VIGO S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, catorce de setembro do dous mil dezaseis.—O Letrado da administración de xustiza.
ORDENANZA REGULADORA DO PREZO PÚBLICO POLA IMPARTICIÓN DECURSOS, LUDOTECAS, VIAXES CULTURAIS E/OU DEPORTIVAS, CAMPA-MENTOS XUVENÍS E OUTRAS ACTIVIDADES DE NATUREZA DEPORTIVAE/OU SOCIOCULTURAL
ADMINISTRACIÓN LOCAL — Municipal — Pazos de Borbén (Ordenanzas e Regulamentos, 10/05/2016)

Aprobada inicialmente polo Pleno da Corporación, na súa sesión de data 25 de abril de 2016, a Ordenanza reguladora do prezo público pola impartición de cursos, ludotecas, viaxes c ulturais e/ou deportivas, campamentos xuvenís e outras actividades de natureza deportiva e /ou sociocultural, e dando cumprimento ó artigo 49 da Lei 7/1985, do 2 de abril, reguladora das bases do réxime local, exponse ó público polo período de 30 días hábiles, que se contarán dende o día seguinte ó da publicación deste anuncio no Boletín Oficial da Provincia de Pontevedra, para que as persoas interesadas poidan formular as alegacións que consideren oportunas. O expediente poderá ser consultado na Secretaría do Concello, de 9 a 14 horas. No caso de non producirse alegacións o acordo entenderase aprobado definitivamente. Pazos de Borbén, o 28 de abril de 2016.—O Alcalde, Andrés Iglesias Rodríguez.
FORMALIZACIÓN CONTRATO OBRA "ADECUACIÓN DE PAVIMENTACIÓN DE CAMIÑO BOUZAVEDRA-ALTO DA BRAVA E VEIGO DO CAMPO-CASTRO"
ADMINISTRACIÓN LOCAL — Municipal — Salceda de Caselas (Contratos administrativos, 30/11/2016)

En cumprimento do desposto no artigo 154 do Texto Refundido da Lei de contratos do sector público, faise pública a formalización do contrato da obra de “ADECUACION DE PAVIMENTACIÓN DE CAMIÑO BOUZAVEDRA-ALTO DA BRAVA E VEIGA DO CAMPO-CASTRO”, do que a seguir se reflicten os seus particulares: Descrición do obxeto: “ADECUACION DE PAVIMENTACIÓN DE CAMIÑO BOUZAVEDRA-ALTO DA BRAVA E VEIGA DO CAMPO-CASTRO”.-. Tipo de contrato: Contrato administrativo de obras. Praza de execución: Tres meses. Clasificación: Grupo G (Viais e Pistas); Subgrupo 6 (obras en viais sen cualificación especifica); Categoría B.- Procedemento negociado sen publicidade, de conformidade co previsto nos artigos 171. d) e 177.2) de TRLCSP. Aspectos obxecto de negociación: menor prazo de execución; maior prazo de garantía ofreciada polos licitadores e melloras (muro de contención de mampostería e asfaltado). Salceda de Caselas, a 10 de novembro de 2016.—A Secretaria, Noemí Sirera Diéguez.
DH. W36.54893. SOLICITUDE DE COMBUSTIBLES DEL NOROESTE, S. A. DE AUTORIZACIÓN PARA REUBICAR BOXES DE LAVADO DA ESTACIÓN DE SERVIZO, EN VINCIOS, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 14/12/2016)

Combustibles del Noroeste, S. A. solicita de Augas de Galicia co CIF: Q1500378C, a autorización administrativa de obras no lugar de pk 12.2, parroquia de Vincios (Santa Mariña), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54893 As obras solicitadas consisten nos traballos de retranqueo de instalación de lavado de coches para recuperación da canle natural do rio mediante desmontaxe de nove boxes de lavado e execución de cimentacións, tubaxes, separadores de graxas e hidrocarburos, arquetas de rexistro e peche de parcela de 60m. de malla metálica, en parcela de referencia castastral 3371503NG2637S0000DI en zona de policía e a unha distancia mínima de 5 m. do leito do río Zamáns, no quilómetro 12,200 da estrada PO-331, no polígono de Vinicios, parroquia de Vincios, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 11 de novembro de 2016.—O Xefe da Área de Autorizacións e Concesións, Mohamed Achraf Buleu Turrens.
DH. W36.51808. SOLICITUDE DE UNIÓN FENOSA DISTRIBUCIÓN SA PARA AUTORIZACIÓN DE OBRAS DE CANALIZACIÓN SOTERRADA DE LIÑA DE BAIXA TENSIÓN NA ZONA DE POLICÍA DUN REGATO INNOMINADO, NO LUGAR DE SAN ROQUE PARROQUIA DE MORGADÁNS (SANTIAGO), GONDOMAR
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/02/2016)

As obras solicitadas consisten na canalización soterrada de liña de baixa tensión de 109 ml de lonxitude para acometida domiciliaria por viais municipais, en zona de policía e a una distancia mínima de 10 m do leito dun regato innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 02 de febreiro de 2016.–O xefe da Área de Autorizacións e Concesións, Victor Pascual Hector Oscar Hsaina Macleod.
CONSERVACIÓN E REPOSICIÓN DE ZONAS VERDES 2016
ADMINISTRACIÓN LOCAL — Municipal — Nigrán (Contratos administrativos, 18/03/2016)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2016/011C a) Descripción do obxecto: CONTRATACIÓN DO SERVIZO DE CONSERVACIÓN E REPOSICIÓN DE ZONAS VERDES. d) Prazo de execución (meses): 4 anos contado a partir do 01/05/2016 ou da sinatura do contrato se este se asinase con posterioridade. a) Tramitación: Ordinaria b) Procedemento: Aberto. c) Forma: Concurso. Importe total (euros): Prezo sen IVE: 165.145,87 Euros/ano. Importe IVE: 34.680,63 Euros/ano. Prezo total (IVE incluído): 199.826,50 Euros/ano. a) Entidade: Concello de Nigrán. b) Enderezo: Praza da Constitución nº1 Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentacion de ofertas. a) Clasificación: Non se require clasificación. Non obstante se o adxudicatario ten acadada a clasificación correspondente ó Grupo O. Subgrupo 6. Categoría 2 ou equivalente, non sería necesario aportar a acreditación da solvencia financiera e profesional indicada na claúsula 7 do prego. a) Data límite de presentación: 15 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). Data: décimo día hábil contado a partir do seguinte ó de finalización do prazo de presentación das ofertas (se coincidise en sábado aplazarase ó seguinte día hábil). e) Hora: 13,00 horas. Por conta do contratista.www.nigran.org. Nigrán, 8 de marzo de 2016.—O Alcalde-Presidente, Juan A. González Pérez.
LICITACIÓN SERVIZO DE TELEFONÍA FIXA, REDE CORPORATIVA E ACCESO A INTERNET
ADMINISTRACIÓN LOCAL — Municipal — Caldas de Reis (Contratos administrativos, 15/07/2016)

De conformidade coa Resolución da Alcaldía de data 13 de xuño de 2016, por medio do presente anuncio efectúase convocatoria por procedemento aberto, oferta económicamente máis vantaxosa, único criterio de adxudicación e trámite ordinario para adxudicar o SERVIZO DE TELEFONÍA FIXA, REDE CORPORATIVA E ACCESO A INTERNET DO CONCELLO DE CALDAS DE REIS, conforme aos seguintes datos: Datos xerais e datos para a obtención da información: a) Organismo: Concello de Caldas de Reis b) Dependencia que tramita o expediente: Secretaría c) Obtención de documentación e información: 1. Dependencia: Departamento de Secretaría 2. Enderezo: Herrería, 1 3. Localidade e Código Postal: Caldas de Reis (36650) 4. Teléfono: 986 540002 e 986 540 110 5. Telefax: 986 530393 6. Correo electrónico: concello@caldasdereis. com 7. Enderezo de internet do Perfil do Contratante: www.caldasdereis.com a) Tipo: servizos b) Descripción do obxeto: SERVIZO DE TELEFONÍA FIXA, REDE CORPORATIVA E ACCESO A INTERNET DO CONCELLO DE CALDAS DE REIS e) Prazo de execución: (4) anos contados dende a data de comezo fixada no contrato. O contrato non poderá ser obxecto de prórroga. a) Tramitación: ordinaria b) Procedemento: aberto, oferta económicamente máis ventaxosa, único criterio de adxudicación. c) Criterios de valoración: Os establecidos na cláusula 9ª do prego administrativo. O prezo total do presente contrato ascende á contía de 52.000 € (IVE incluído). O prezo anterior queda integrado pola suma dos importes do valor estimado do servizo (42.975,21 euros) e do IVE aplicable (9.024,79 euros). A contía económica máxima estimada para a execución total deste contrato por cada ano de licitación é de 13.000 € (IVE incluído). Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 7ª do Prego administrativo. Data límite de presentación: QUINCE DÍAS naturais contados a partir do día seguinte ó da publicación do anuncio de licitación no Boletín Oficial da Provincia de Pontevedra, en horario de oito trinta a trece trinta horas (menos os sábados que será de dez a doce horas). a) Enderezo: Concello de Caldas de Reis b) Localidade e Código Postal: Caldas de Reis (36650). c) Data: O 3º día hábil seguinte (non sábado) tras a finalización do prazo de presentación das ofertas. En Caldas de Reis, a 14 de xuño de 2016.—O Alcalde, Juan Manuel Rey Rey.
APROBACIÓN PLAN ECONÓMICO FINANCEIRO 2016/2017
ADMINISTRACIÓN LOCAL — Municipal — Cambados (Outros documentos, notificacións e informacións públicas, 21/06/2016)

En sesión extraordinaria celebrada o día 31 de maio de 2016, o Pleno desta Corporación acordou aprobar o Plan Económico-Financeiro do Concello de Cambados para o período 2016/2017, por incumprimento do obxectivo de estabilidade orzamentaria e da regra de gasto na Liquidación de 2015. En cumprimento do previsto no artigo 23 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira e no artigo 26 do Real Decreto 1463/2007, de 2 de novembro, o documento aprobado exponse ao público durante toda a súa vixencia, con efectos exclusivamente informativos, nas dependencias municipais. Cambados, a 7 de xuño de 2016.—A Alcaldesa, Fátima Abal Roma.
DELEGACIÓN DE COMPETENCIAS NA CONCELLEIRA MARÍA LOURDES MOURE VARELA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 18/03/2016)

Con data 08 de marzo de 2016 a Alcaldesa do Concello de O Porriño adoptou o decreto que de seguido se transcribe literalmente: “DONA EVA GARCIA DE LA TORRE, ALCALDESA DO CONCELLO DE O PORRIÑO De conformidade co réxime xurídico de delegación de competencias de Alcaldía previsto nos artigos 23,4 da Lei 7/1985 de Bases de Réxime Local, 43, e 44 do Regulamento de Organización, Funcionamento e Réxime Xurídico das Corporacións Locais, veño en dictar o seguinte: O que se fai público ós efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño, a 8 de Marzo de 2016.—A Alcaldesa, Eva Garcia de la Torre.